Die wind van voor – Bondels Gedagtes
Date: Jun 25, 2019Author: Bondelsgedagtes 31 Comments
Vanoggend is dit 'n skamele 3 grade in my kantoor. Met die verwarmer aan. Ek het verskeie lae klere aan en kry steeds koud. Met rukkies gaan ek na buite en staan 'n rukkie in die son. Dit help gewoonlik maar vanoggend se effense windjie maak my kouer. Ek gaan sit amper op die verwarmer.
Ek oorweeg dit om op my stoep te gaan sit en werk. Eers wil ek net kyk of daar son is en sommer 'n warm dingetjie maak. Die versoeking is daar om 'n ou sjerriekie te skink wat van binne af kan warm maak. Maar toe lui my werksfoon en klient vra hulle wil kom sjofare kyk. Dink nie 'n drank asempie gaan werk nie. Dus maak ek 'n koffietjie en stap weer onder toe.
Toe die twee jongelinge opdaag is hulle eers verstom oor die hoeveelheid asook verskeidenheid sjofare daar is. Toe begin hulle optel, bekyk en blaas. Een na die ander en dis 'n ge- oeeee en ge- aaaaah dat jy hulle waar kan hoor. Hulle begin eenkant sit maar verander kort kort. Partykeer kom daar redelike weird klanke uit en ek giggel so onderlangs.
Langs my tafel is 'n stoeltjie wat lyk soos 'n klavier stoeltjie. Daarop lê 'n eksotiese sjofaar. Ook die duurste in my kantoor. Dit is 'n Sabel. Oor die naweek het ek kliente gehad wat dit probeer blaas het en gesukkel het. Ek wou dit terug vat in die fabriek in sodat die manne kan kyk wat aan gaan. Somtyds vlieg perdebye daarin en maak nes. Natuurlik kom daar geen klank uit nie en laat boonop 'n nare reuk. Ek het egter vergeet om dit te vat en so tel een van die jongelinge die ding op……
Ek moedig hom aan om te blaas, wel wetende hy gaan sukkel. Nes die wolf van die drie varkies blaas en blaas en blaaaaaaaas hy dit. Sy maat kom haal dit uit sy hande en begin ook wolf se streke. Ek begin lag oor hulle manewales en die weird geluide wat daar uitkom. Koud kry is skoon vergete.
Hy besluit om die ding om te draai en kyk of hy kan sien wat aangaan. Ek het darem intussen vir hulle gesê dit lê daar vir hersiening. Wat ek volgende sien gebeur was nie voorspelbaar nie. Jongman gee iets wat klink soos 'n skreeu en smyt die ding dat hy daar trek. PADDA!! Gil hy. Maat nommer 2 gryp die sjofaar en doen dieselfde.
Nou lag ek hardop dat die trane loop. Hoe die padda daarin gekom het wis ek nie. Maar hy het die wind van voor gekry met al die geblasery. En spoeg. Baie spoeg. Padda het besluit dis NIE meer lekker in die sjofaar nie en wou uit net toe die manne inloer. My oor aktiewe verbeelding sien natuurlik alles in stadige aksie. Van hoe padda sy ogies op skrefies moet trek as die asems so na hom toe aan gewaai kom. Ek sien hoe hy koes vir die spoeg en spytig probeer omdraai. Ek sien hoe hy hom vererg, sy oë rol en besluit om uit te klim, net toe jongeling daarin loer. Ek weet nie wie het die grootste geskrik nie, padda of man, maar ek het verseker die lekkerste gelag….
Previous Previous post: My Amper anderkant uit begin..
Next Next post: Amper maar nog nie stamper
31 thoughts on "Die wind van voor"
Hierdie soort lag, die onskuldige lekkerkry een, is die kosbaarste. Klink of dit met jou goed gaan. Ek kom volgende week kuier.
Hoera hoera hoeraaaaaaaaaa!!!!!!
😂kostelik, miskien is daai wegkruiper my Chad, hy is weg…..
Waaat, het jy 'n padda met die naam Chad….?
Agge nee, Vuurvliegie!
Hy het iewers gaan hiberneer.
In Bondels se ramshoring.😂😂🤗
Nee ek verbeel my jou Chad was groter…
Sjoe, ek is verlig. Sal plaaslik soek.😂🤗
Ja gaan kyk op my blog, hy swem in die brakke se water en slaap onder die wynkas, maar hy is weg….🤣
O ja nou onthou ek…. ek het gelees net bietjie vergeet…. hy kry seker te koud
😂😂😂 en nou lag ek net so lekker saam. 😂
Jy sien!! Soooo lekker om saam met maters te kan lag..
Die beste medisyne ooit.
Wat 'n wonderlike storie – ek het lekker gelag.
So dit was al die tyd die sjofar se probleem…padda wat hiberneer. Dis 'n kostelike storie…ek het nou so lekker gelag. Gelukkig het hy nie op iemand se lippe gepiepie nie…dink net die rye vratjies op daardie lippe!
Eeeeeeeeuuuw, dit sou nie lekker gewees het nie…haha
Dis mos waar vratjies vandaan kom! Padda pieps!
Jaaaaa ek onthou, gaats eks bly dit het nie gebeur
Ha ha, en ons het vas geglo dat dit so was dis hoekom jy nie n padda optel nie!
Wie wil in elk geval, grillerige besigheid…
Presies! Die mense kan dalk 'n saak maak teen die sjofareienaar, vir lipvratte na blaas van horing!😄😄
Ha ha, dis waar. Bly maar tjoepstil oor daardie een dan.
Ag Bondels…ek het myself nou warm gelag…veral oor jou beskrywing oor hoe die arme padda dit moes ervaar!
Bly dit bring lag in jou dag😁
Lag in jou dag rym beslis. Hier is dit lag in my nag. Ek sien ook daardie verergde gesig van vriend padda wat so gesteur word deur al die wind en spoeg wat verby kom en dan loer daar nog n paar oë ook vir hom!